paragraph_text: Mikael Nilsson (Falköping, Švedska, 28. rujna 1968.) je bivši švedski nogometaš i nacionalni reprezentativac. Nilsson je nakon dvije sezone igranja za IFK Falköping, 1988. godine prešao u IFK Göteborg u kojem je proveo svoj cijeli igrački vijek. Tijekom karijere u Göteborgu, Nilsson je osvojio šest naslova švedskog prvaka te je s klubom igrao u nekoliko europskih natjecanja. Igračku karijeru je prekinuo 2000. godine zbog ozljede oka.